rejauldu/bengali-wikipedia huggingface dataset:
বায়েজিদ লিংক রোড চট্টগ্রামের প্রথম বাইপাস রোড। এটির মাধ্যমে ঢাকা থেকে আসা যানবাহন শহরে প্রবেশ না করেই রাঙ্গামাটি-রাউজান-কাপ্তাই-রাঙ্গুনিয়ায় যেতে পারবে। সড়কটির পশ্চিম প্রান্ত শুরু হয়েছে ফৌজদারহাট থেকে, আর পূর্ব প্রান্ত শেরশাহ এলাকায় শেষ হয়েছে। সড়কটির দৈর্ঘ্য ৬ কিলোমিটার।   ইতিহাস  ফৌজদারহাট থেকে বায়েজিদ পর্যন্ত বিস্তৃত এই সড়কের নির্মাণ প্রকল্প হাতে নেয়া হয় ১৯৯৭ সালে। ১৯৯৯ সালে একনেকে প্রকল্পটি পাশ হয়। তখন এর নির্মাণ ব্যয় ছিল ৩৩ কোটি ৮১ লক্ষ টাকা। ২০০৪ সালে ৫৫ একর জমি অধিগ্রহণ করা হয়। সড়কটির কাজ শুরু হয় ফৌজদারহাট থেকে। প্রথমদিকেই রেলওয়ে ওভারব্রিজ নির্মাণ করা হয়। কিছু কাজও আগায়। ঠিক একই সময়ে এশিয়ান উইম্যান ইউনিভার্সিটিকেও একই জায়গায় নিজেদের ক্যাম্পাসের জন্য জমি বরাদ্দ দেয়া হয়। বিশ্ববিদ্যালয় কর্তৃপক্ষ আপত্তি তোলে। ফলে রাস্তা নির্মাণের কাজ বন্ধ হয়ে যায়। পুরো প্রকল্পটি পরিত্যক্ত অবস্থায় পড়ে থাকে। এভাবে চলার পর পুনরায় সরকারের কাছে এই রাস্তাটির গুরুত্ব তুলে ধরা হয়। প্রকল্পটি পুনরায় চালুর সিদ্ধান্ত হয়। বিশ্ববিদ্যালয়ের সাথে বিরোধের সমাধান করা না যাওয়ায় সিদ্ধান্ত নেয়া হয় তাদের ক্যাম্পাসের জায়গায় পড়ে যাওয়া রাস্তাটি তাদের কাছে ছেড়ে দেয়া হবে। নতুন করে হাতে নেয়া প্রকল্পের নির্মাণ ব্যয় ধরা হয় ২১০ কোটি টাকা। ২০১৫ সালে স্পেকট্রা ইঞ্জিনিয়ার্স লিমিটেডকে সড়কটি নির্মাণের আদেশ দেয়া হয়। পরবর্তীতে খরচ কমিয়ে তা ১৭২ কোটি টাকায় করা হয়। কিন্তু নানা জটিলতায় খরচ ৩২০ কোটি টাকায় গিয়ে থামে। ২০২০ সালে এসে প্রকল্পের কাজ প্রায় শেষ হয়ে আসে। গাড়ি চলাচলের জন্য তা খুলে দেয়া হয়।  পরিবেশ অধিদপ্তরের সাথে বিরোধ  চট্টগ্রাম উন্নয়ন কর্তৃপক্ষের (সিডিএ) অধীনে সড়কটি নির্মিত হয়। কিন্তু পরিবেশ অধিদপ্তর তাদের বিরুদ্ধে হিল কাটিং ম্যানেজমেন্ট প্ল্যান লঙ্ঘনের অভিযোগ তোলে। এবং ১০ কোটি টাকা জরিমানা দাবী করে। সিডিএ জরিমানা মওকুফের আপিল করে। কিন্তু সিডিএ-এর বিরুদ্ধে আবারো অতিরিক্ত পাহাড় কাটার অভিযোগ করা হয়। ২০১৭ সালেও তাদের ১০ লক্ষ টাকা জরিমানা করা হয়েছিল। ৬ কিলোমিটার সড়ক নির্মাণের জন্য ১৮ টি পাহাড় কাটা হয়। পরিবেশ অধিদপ্তরের মহাপরিচালক রফিক আহমেদ প্রকল্পস্থান সফর করেন। তিনি অভিযোগ করেন সিডিএ কে ২৬ ডিগ্রি কোণ করে পাহাড় কাটতে বললেও তারা ৯০ ডিগ্রি কোণে পাহাড় কেটেছে। ফলে যেকোন সময় ভূমিধসের আশঙ্কা রয়েছে।   পাহাড় ধস  ২০২১ সালের জুন মাসের শুরুর দিকে এই রাস্তায় পর্যায়ক্রমে কয়েকটি পাহাড় ধসের ঘটনা ঘটে। কয়েকটি পাহাড় বেশি ঝুঁকিপূর্ণ হয়ে ওঠে। ফলস্বরুপ চট্টগ্রাম উন্নয়ন কর্তৃপক্ষ তিন মাস এই রাস্তাটিকে বন্ধ রাখার সিদ্ধান্ত নেয়। অর্থাৎ বর্ষা মৌসুমের পুরোটা সময় এই রাস্তাটি বন্ধ রাখা হবে। দুর্ঘটনার ঝুঁকি এড়াতে কিছুদিন আগে একপাশ বন্ধ রাখা হয়েছিল। আনুষ্ঠানিক ভাবে এখনও রাস্তাটিকে উদ্বোধন করা হয়নি। তবে প্রায় প্রতিদিন এই রাস্তা দিয়ে হাজার হাজার গাড়ি যাতায়াত করে। এছাড়া এই রাস্তাটি চট্টগ্রামের নতুন একটি পর্যটন কেন্দ্রও হয়ে ওঠে।   গঠন  এই সড়কটিতে একটি রেলওয়ে ওভারব্রিজসহ মোট ৬ টি ব্রিজ রয়েছে। কয়েকটি কালভার্টও রয়েছে। পাহাড় কেটে রাস্তাটি নির্মাণ করা হয়েছে।   তথ্যসূত্র   বিষয়শ্রেণী:বাংলাদেশের সড়ক বিষয়শ্রেণী:চট্টগ্রামের সড়ক
নির্মল সিং কাহলোঁ  ভারতের পাঞ্জাব রাজ্যের শিরোমণি অকালী দলের একজন রাজনীতিবিদ।   সংক্ষিপ্ত জীবনী  নির্মল সিং কাহলোঁ পাঞ্জাব বিধানসভায় ৫ নভেম্বর ১৯৮৫ থেকে ৬ মে ১৯৮৬ খ্রিষ্টাব্দ পর্যন্ত ডেপুটি স্পিকারের দায়িত্ব পালন করেন। তিনি ১৯৯৭ থেকে ২০০২ খ্রিষ্টাব্দ পর্যন্ত পাঞ্জাব সরকারের গ্রামোন্নয়ন ও পঞ্চায়েত মন্ত্রকের দায়িত্ব সামলান। ২০০৭ খ্রিষ্টাব্দ থেকে ২০১২ খ্রিষ্টাব্দ পর্যন্ত তিনি পাঞ্জাব বিধানসভার স্পিকারের দায়িত্ব পালন করেন। নির্মলকে নিয়োগ সংক্রান্ত এক কেলেঙ্কারিতে অভিযুক্ত করা হয় কিন্তু আদালতে তিনি নির্দোষ প্রমাণিত হন। তার পত্নী সুরিন্দর কউর কাহলোঁ ২০১৫ খ্রিষ্টাব্দে মৃত্যুবরণ করেন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:ভারতীয় রাজনীতিবিদ বিষয়শ্রেণী:পাঞ্জাবি ব্যক্তি বিষয়শ্রেণী:শিরোমণি অকালী দলের রাজনীতিবিদ বিষয়শ্রেণী:১৯৪০-এর দশকে জন্ম বিষয়শ্রেণী:২০২২-এ মৃত্যু বিষয়শ্রেণী:পাঞ্জাব (ভারত) বিধানসভার সদস্য ২০০২-২০০৭ বিষয়শ্রেণী:পাঞ্জাব (ভারত) বিধানসভার সদস্য ১৯৯৭-২০০২
নো হার্ড ফিলিংস () জিন স্টুপনিট্‌স্কি পরিচালিত ২০২৩ সালের মার্কিন যৌন হাস্যরসাত্মক চলচ্চিত্র। এর চিত্রনাট্য লিখেছেন স্টুপনিট্‌স্কি ও জন ফিলিপস। এতে শ্রেষ্ঠাংশে অভিনয় করেছেন জেনিফার লরেন্স যাকে এক ধনী দম্পতি তাদের অনভিজ্ঞ সন্তানের (অ্যান্ড্রু বার্থ ফেল্ডম্যান অভিনীত) সাথে প্রেম করার জন্য নিয়োগ দেয়। লরেন্স চলচ্চিত্রটির প্রযোজক হিসেবে দায়িত্ব পালন করেন।  চলচ্চিত্রটি সনি পিকচার্স রিলিজিংয়ের পরিবেশনায় ২০২৩ সালের ২৩শে জুন মার্কিন যুক্তরাষ্ট্রের প্রেক্ষাগৃহে মুক্তি পায়। এটি সমালোচকদের নিকট থেকে ইতিবাচক পর্যালোচনা লাভ করে এবং ৪৫ মিলিয়ন মার্কিন ডলার নির্মাণব্যয়ের বিপরীতে ৮৭ মিলিয়ন মার্কিন ডলার আয় করে। চলচ্চিত্রটি শ্রেষ্ঠ হাস্যরসাত্মক চলচ্চিত্র বিভাগে ক্রিটিকস চয়েস চলচ্চিত্র পুরস্কারের মনোনয়ন লাভ করে। ৮১তম গোল্ডেন গ্লোব পুরস্কারে লরেন্স তার অভিনয়ের জন্য সঙ্গীতধর্মী বা হাস্যরসাত্মক চলচ্চিত্রে শ্রেষ্ঠ অভিনেত্রী বিভাগে গোল্ডেন গ্লোব পুরস্কারের মনোনয়ন লাভ করেন।  অভিনয়শিল্পীদল  জেনিফার লরেন্স - ম্যাডি বার্কার  অ্যান্ড্রু বার্থ ফেল্ডম্যান - পার্সি বেকার  লরা বেনান্টি - অ্যালিসন বেকার  ম্যাথু ব্রডেরিক - লেয়ার্ড বেকার  ন্যাটালি মোরালেস - সারা  স্কট ম্যাকআর্থার - জিম  ইবন মস-বাকরাক - গ্যারি  কাইলি মুনি - জোডি  হাসান মিনহাজ - ডগ খান  জর্ডান মেন্ডোজা - ক্রিস্পিন  আমালিয়া ইউ - ন্যাটালি  অ্যালিসিয়া জয় পাওয়েল - ফার্ন  কুইন্সি ডান-বেকার - ট্র্যাভিস  ম্যাথু নসৎজকা - বারে সুদর্শন পুরুষ  জ্যান ম্যাক্ল্যার্নন - গেব সয়ার  ম্যাডিসন ওডেনবোর্গ - মেলানি  অ্যাচি মিলার - টিন  মুক্তি প্রেক্ষাগৃহ নো হার্ড ফিলিংস ২০২৩ সালের ২৩শে জুন মার্কিন যুক্তরাষ্ট্রে মুক্তি পায়। চলচ্চিত্রটি এর আগের সপ্তাহে ১৬ই জুন মুক্তির জন্য নির্ধারণ করা হয়েছিল।  হোম মিডিয়া চলচ্চিত্রটি ডিজিটাল ফরম্যাটে ২০২৩ সালের ১৫ই আগস্ট এবং ডিভিডি ও ব্লু-রে ফরম্যাটে দুই সপ্তাহ পর ২৯শে আগস্ট মুক্তি পায়।  প্রচারণা ২০২৩ সালের ৬ই মার্চে মার্কিন যুক্তরাষ্ট্রে "গাড়ি প্রয়োজন? আমাদের পুত্রের সাথে 'ডেট' করুন" শীর্ষক বিলবোর্ড ও নিউজস্ট্যান্ডে বিজ্ঞাপনের পাশাপাশি সামাজিক যোগাযোগ মাধ্যম ইনস্টাগ্রাম, রেডিট ও ফেসবুকে নো হার্ড ফিলিংস-এর প্রচারণা শুরু হয়। চলচ্চিত্রের ট্রেইলার ২০২৩ সালের ৯ই মার্চ প্রকাশিত হয়। ২০২৩ সালের ২৪শে এপ্রিল লরেন্স ও ফেল্ডম্যানের ছবি সংবলিত দাপ্তরিক পোস্টার প্রকাশিত হয়।  তথ্যসূত্র  বহিঃসংযোগ            বিষয়শ্রেণী:২০২৩-এর চলচ্চিত্র বিষয়শ্রেণী:২০২৩-এর হাস্যরসাত্মক চলচ্চিত্র বিষয়শ্রেণী:২০২০-এর দশকের ইংরেজি ভাষার চলচ্চিত্র বিষয়শ্রেণী:২০২০-এর দশকের মার্কিন চলচ্চিত্র বিষয়শ্রেণী:২০২০-এর দশকের কিশোর হাস্যরসাত্মক চলচ্চিত্র বিষয়শ্রেণী:২০২০-এর দশকের যৌন হাস্যরসাত্মক চলচ্চিত্র বিষয়শ্রেণী:ইংরেজি ভাষার কিশোর হাস্যরসাত্মক চলচ্চিত্র বিষয়শ্রেণী:ইংরেজি ভাষার যৌন হাস্যরসাত্মক চলচ্চিত্র বিষয়শ্রেণী:মার্কিন কিশোর হাস্যরসাত্মক চলচ্চিত্র বিষয়শ্রেণী:মার্কিন যৌন হাস্যরসাত্মক চলচ্চিত্র বিষয়শ্রেণী:কিশোর যৌন হাস্যরসাত্মক চলচ্চিত্র বিষয়শ্রেণী:কলাম্বিয়া পিকচার্সের চলচ্চিত্র বিষয়শ্রেণী:সনি পিকচার্স রিলিজিংয়ের চলচ্চিত্র বিষয়শ্রেণী:জিন স্টুপনিট্‌স্কি পরিচালিত চলচ্চিত্র বিষয়শ্রেণী:জিন স্টুপনিট্‌স্কির চিত্রনাট্য সংবলিত চলচ্চিত্র বিষয়শ্রেণী:মাইকেল ড্যানা সুরারোপিত চলচ্চিত্র বিষয়শ্রেণী:কৌমার্য সম্পর্কে চলচ্চিত্র বিষয়শ্রেণী:যৌনতা সম্পর্কে চলচ্চিত্র বিষয়শ্রেণী:নিউ ইয়র্কের (অঙ্গরাজ্য) পটভূমিতে চলচ্চিত্র বিষয়শ্রেণী:লং আইল্যান্ডের পটভূমিতে চলচ্চিত্র বিষয়শ্রেণী:নিউ ইয়র্কে (অঙ্গরাজ্য) ধারণকৃত চলচ্চিত্র
জোনাথন মার্ক পাসভোলস্কি (জন্ম ২৬ জুলাই ১৯৭২), জনি পাসভোলস্কি নামেও পরিচিত, একজন দক্ষিণ আফ্রিকায় জন্মগ্রহণকারী অস্ট্রেলীয় অভিনেতা।   প্রাথমিক জীবন এবং শিক্ষা  পাসভোলস্কি ১৯৭২ সালের ২৬ জুলাই দক্ষিণ আফ্রিকার কেপটাউনে একটি ইহুদি পরিবারে জন্মগ্রহণ করেন। তিনি অস্ট্রেলিয়ায় বেড়ে উঠেন। The Australian Jewish News: "TV crime capers" 13 March 2013 তিনি মেলবোর্নের ভিক্টোরিয়ান কলেজ অফ আর্টসে অভিনয় নিয়ে পড়াশোনা করেছেন।    তথ্যসূত্র    বহিঃসংযোগ    জনি পাসভোলস্কি অফিসিয়াল ওয়েবসাইট  ম্যাকলিওডস ডটারস অফিসিয়াল ওয়েবসাইট  জনি পাসভোলস্কি নেট  "রাস্তায় ভেড়া কাটা থেকে শেক্সপিয়ার পর্যন্ত"   বিষয়শ্রেণী:১৯৭২-এ জন্ম বিষয়শ্রেণী:জীবিত ব্যক্তি বিষয়শ্রেণী:দক্ষিণ আফ্রিকান ইহুদি বিষয়শ্রেণী:অস্ট্রেলিয়ায় দক্ষিণ আফ্রিকান অভিবাসনকারী বিষয়শ্রেণী:অস্ট্রেলীয় ইহুদি বিষয়শ্রেণী:অস্ট্রেলীয় শিশুতোষ টেলিভিশন উপস্থাপক বিষয়শ্রেণী:ইহুদি অস্ট্রেলীয় অভিনেতা
মার্তা ভিনচেঞ্জি (জন্ম ২৭ মে ১৯৪৭) হলেন একজন ইতালীয় রাজনীতিবিদ এবং প্রাক্তন জেনোয়া শহরের মেয়র। তিনি ২০০৪ সাল থেকে ২০০৭ সালের ২৯ জুন পর্যন্ত ইতালির উত্তর-পশ্চিম থেকে ডেমোক্র্যাটস অফ দ্য লেফট (ডিএস) দলের সদস্য হিসেবে ইউরোপীয় পার্লামেন্টের সদস্য ছিলেন, এরপর তিনি পদত্যাগ করেন।  ভিনচেঞ্জি জেনোয়া শহরে জন্মগ্রহণ করেন। তিনি ইউরোপীয় পার্লামেন্ট-এর পরিবহন এবং পর্যটন বিষয়ক কমিটির সদস্য ছিলেন এবং আঞ্চলিক উন্নয়ন কমিটি এবং মহিলা অধিকার ও লিঙ্গ সমতার কমিটির জন্য একজন প্রতিস্থাপক ছিলেন। তিনি মাশরিক দেশগুলোর সাথে সম্পর্কের জন্য একটি প্রতিনিধিদলেরও সদস্য ছিলেন। ১৯৯৩ থেকে ২০০২ সাল পর্যন্ত তিনি জেনোয়া প্রদেশের সভাপতি হিসেবে কাজ করেন। ২০০৭ সালের মে মাসে মার্তা ভিনচেঞ্জি ডেমোক্র্যাটিক পার্টি'র মনোনয়নে জেনোয়ার মেয়র হিসেবে নির্বাচিত হন। ২০১২ সালের ফেব্রুয়ারিতে তিনি মেয়র হিসেবে দ্বিতীয়বার নির্বাচিত হওয়ার জন্য একটি প্রাথমিক নির্বাচন-এ প্রার্থী হন, তবে তিনি স্বাধীন প্রার্থী মার্কো ডোরিয়ার কাছে পরাজিত হন।   কর্মজীবন    দর্শন-এ স্নাতক  উচ্চশিক্ষা প্রতিষ্ঠান পরিচালনা করেন  ইতালীয় কমিউনিস্ট পার্টি, ডেমোক্র্যাটিক পার্টি অফ দ্য লেফট, এবং ডেমোক্র্যাটস অফ দ্য লেফট'র প্রাদেশিক ও আঞ্চলিক কার্যনির্বাহী কমিটির সদস্য  ডেমোক্র্যাটস অফ দ্য লেফট'র জাতীয় কার্যনির্বাহী কমিটির সদস্য  ১৯৯০: জেনোয়া শহরের পৌরসভা'র সদস্য, শিক্ষা প্রতিষ্ঠান, তথ্য প্রযুক্তি, বিকেন্দ্রীকরণ ও কর্মী বিষয়ক দায়িত্বে  ১৯৯৩–২০০২: জেনোয়া প্রদেশের সভাপতি  ২০০২ সাল থেকে: পৌর কাউন্সিলর এবং প্রাদেশিক কাউন্সিলের মনোনীত মেট্রোপলিটান এলাকার প্রশিক্ষণ পরামর্শক  ২০০৩: সিস্টেমা লজিস্টিকো দেল'আরকো লিগুরে আলেসান্দ্রিনো এসআরএল কোম্পানির উপ-সভাপতি  ২০০৪: জেনোয়া আন্তর্জাতিক যোগাযোগ ইনস্টিটিউট'র পরিচালনা পর্ষদের সদস্য   আরও দেখুন    ২০০৪ ইউরোপীয় পার্লামেন্ট নির্বাচন ইতালিতে   তথ্যসূত্র   বিষয়শ্রেণী:২০শ শতাব্দীর ইতালীয় রাজনীতিবিদ বিষয়শ্রেণী:জীবিত ব্যক্তি বিষয়শ্রেণী:১৯৪৭-এ জন্ম
নবনিতা হ্যান্ডিক একজন ভারতীয় রাজনীতিবিদ। তিনি ভারতীয় জনতা পার্টির সদস্য হিসেবে ২০১৯ উপনির্বাচনে সোনারি আসন থেকে আসাম বিধানসভায় নির্বাচিত হয়েছিলেন। তপন কুমার গগৈ  লোক সভা  সংসদে নির্বাচিত হওয়ার কারণে উপনির্বাচনের ঘটনা ঘটে। ।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:আসাম বিধানসভার সদস্য বিষয়শ্রেণী:আসামের ভারতীয় জনতা পার্টির রাজনীতিবিদ বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:আসাম বিধানসভার সদস্য ২০১৬-২০২১ বিষয়শ্রেণী:চড়াইদেও জেলার ব্যক্তি
মার্থা ড্যানড্রিজ কাস্টিস ওয়াশিংটন (ইংরেজি:Martha Dandridge Custis Washington) (জন্ম: জুন ২, ১৭৩১; মৃত্যু: মে ২২, ১৮০২) মার্কিন যুক্তরাষ্ট্রের প্রথম প্রেসিডেন্ট জর্জ ওয়াশিংটনের সহধর্মণী এবং প্রথম ফার্স্ট লেডি। তিনি লেডি ওয়াশিংটন নামে বেশি পরিচিত।   তথ্যসূত্র    বহিঃসংযোগ   Martha Washington  at the White House (biography)  Martha Washington  at the National First Ladies Library (biography)   (memorial photosphotos Martha Washingtone  at the national first lady of u.s.a    Martha wasingtong at the first Lady white house.  বিষয়শ্রেণী:১৭৩১-এ জন্ম বিষয়শ্রেণী:১৮০২-এ মৃত্যু বিষয়শ্রেণী:মার্কিন যুক্তরাষ্ট্রের ফার্স্ট লেডি বিষয়শ্রেণী:ইংরেজ বংশোদ্ভূত মার্কিন ব্যক্তি বিষয়শ্রেণী:ওয়েলশ বংশোদ্ভূত মার্কিন ব্যক্তি বিষয়শ্রেণী:১৯শ শতাব্দীর মার্কিন নারী বিষয়শ্রেণী:ওয়াশিংটন পরিবার
চুফক্‌ফা ১৪২২ সাল থেকে ১৪৩৯ সাল পর্যন্ত আহোম রাজ্য শাসন করা স্বর্গদেউ। তিনি রাজা চুজান্‌ফার পুত্র ছিলেন। চুজান্‌ফার মৃত্যুর পরে ১৪২২ সালে রাজ্যপাট পেয়ে তিনি ১৭ বছর রাজ্য শাসন করেন। তাঁর রাজত্বকালের একো উল্লেখনীয় ঘটনা বুরঞ্জীত পাতে নেই। ১৪৩৯ সালে তাঁর মৃত্যুর পরে ছেলে চুচেনফা রাজা হয়।  পাদটিকা  তথ্যসূত্র     বিষয়শ্রেণী:আহোম রাজ্য বিষয়শ্রেণী:আহোম রাজা বিষয়শ্রেণী:১৫শ শতাব্দীর এশিয়ার রাজশাসক বিষয়শ্রেণী:১৪৩০-এর দশকে মৃত্যু
ইশক ক্লিক মূলত ২০১৬ সালের একটি বলিউড রোমান্টিক চলচ্চিত্র।এই চলচ্চিত্রটি পরিচালনা করেছেন অনিল বাল্লানি।এটি মুম্বাইয়ের একজন মডেলকে নিয়ে তৈরি।  চরিত্র সমূহ   আদিত্য বর্ধন হিসেবে অধ্যয়ন সুমন Adhyayan Suman Shooting for Ishq Click;Times of india   সোফি ডিয়াস বর্ধন হিসেবে সারা লরেন Sara Loren in Ishq Click;Indianexpress  ইন্দ্র সেনগুপ্ত হিসেবে সন্জয় গুন্জাবানি  ডা.তুষার হিসেবে কেশাব আরোরা  ইন্সপেক্টর কদম হিসেবে রাজ প্রেমি   তথ্যসূত্র   বিষয়শ্রেণী:২০১৬-এর চলচ্চিত্র বিষয়শ্রেণী:২০১০-এর দশকের হিন্দি ভাষার চলচ্চিত্র
যোগাযোগ শেখর দাস পরিচালিত ২০১৫ সালে ভারতীয় বাংলা ভাষার নাট্য চলচ্চিত্র। রবীন্দ্রনাথ ঠাকুর রচিত ১৯২৯ সালের একই নামের উপন্যাস অবলম্বনে চলচ্চিত্রটি নির্মিত হয়েছে। এতে প্রধান চরিত্রে অভিনয় করেছেন শুভলগ্না মুখার্জী, ব্রাত্য বসু, অনন্যা চ্যাটার্জী, লকেট চ্যাটার্জী ও অর্জুন চক্রবর্তী।  যোগাযোগ চলচ্চিত্রটি ২০১৫ সালের ৮ মে রবীন্দ্রনাথ ঠাকুরের ১৫৪তম জন্মবার্ষিকীতে ভারতে মুক্তি পায়।  কুশীলব  শুভলগ্না মুখোপাধ্যায় - কুমুদিনী  ব্রাত্য বসু - মধুসূদন  অনন্যা চ্যাটার্জী - শ্যামাসুন্দরী  লকেট চ্যাটার্জী - রিমি  অর্জুন চক্রবর্তী - বিপ্রদাস  বরুণ চন্দ - কালু মুখোপাধ্যায়  খরাজ মুখার্জী  সাহেব চট্টোপাধ্যায় - নবীন  সুজয় প্রসাদ চ্যাটার্জী - অমূল্য  বিশ্বজিৎ চক্রবর্তী  লিলি চক্রবর্তী  সঙ্গীত যোগাযোগ চলচ্চিত্রের সঙ্গীত পরিচালনা করেছেন পণ্ডিত দেবজ্যোতি বসু। গানে কণ্ঠ দেন শ্রেয়া ঘোষাল, কৌশিকী চক্রবর্তী, জয়তী চক্রবর্তী, অর্জুন চক্রবর্তী, ও সাহেব চ্যাটার্জী।  প্রতিক্রিয়া দ্য টাইমস অব ইন্ডিয়ার চলচ্চিত্র সমালোচক মধুশ্রী ঘোষ ছবিটিকে ৫ তারকার মধ্যে ৩ তারকা প্রদান করেন এবং বলেন "যোগাযোগ অবশ্য দর্শনীয় একটি চলচ্চিত্র এর অভিনয়শিল্পীদের অভিনয়ের জন্য।" তিনি ব্রাত্য বসু, শুভলগ্না মুখার্জী ও অনন্যা চ্যাটার্জীর অভিনয়ের প্রশংসা করেন।  তথ্যসূত্র  বহিঃসংযোগ    বিষয়শ্রেণী:বাংলা ভাষার চলচ্চিত্র বিষয়শ্রেণী:২০১৫-এর চলচ্চিত্র বিষয়শ্রেণী:২০১০-এর দশকের নাট্য চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:ভারতীয় নাট্য চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র বিষয়শ্রেণী:২০১০-এর দশকের বাংলা ভাষার চলচ্চিত্র বিষয়শ্রেণী:রবীন্দ্রনাথ ঠাকুরের সৃষ্টিকর্ম অবলম্বনে চলচ্চিত্র
আসিফ খান একজন পাকিস্তানি রাজনীতিবিদ যিনি আপার সাউথ ওয়াজিরিস্তান জেলা থেকে নির্বাচিত। তিনি ফেব্রুয়ারি ২০২৪ সাল থেকে খাইবার পাখতুনখোয়ার প্রাদেশিক পরিষদের সদস্য হিসেবে দায়িত্ব পালন করছেন।   রাজনৈতিক জীবন  আসিফ খান ২০২৪ সালের পাকিস্তানের সাধারণ নির্বাচনে পাকিস্তান তেহরিক-ই-ইনসাফ সমর্থিত স্বতন্ত্র প্রার্থী হিসেবে পিকে-১০৯ আপার সাউথ ওয়াজিরিস্তান আসন থেকে প্রতিদ্বন্দ্বিতা করেন এবং ১১,৫১৯ ভোট পান।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:পশতুন রাজনীতিবিদ বিষয়শ্রেণী:পাকিস্তান তেহরিক-ই-ইনসাফ এমপিএ (খাইবার পাখতুনখোয়া) বিষয়শ্রেণী:পাকিস্তান তেহরিক-ই-ইনসাফের রাজনীতিবিদ বিষয়শ্রেণী:খাইবার পাখতুনখোয়া প্রাদেশিক পরিষদের সদস্য অসম্পূর্ণ বিষয়শ্রেণী:আপার দক্ষিণ ওয়াজিরিস্তান জেলার ব্যক্তি বিষয়শ্রেণী:খাইবার পাখতুনখোয়া এমপিএ ২০২৪–২০২৯
ড্যাফনে নূর ওজ (জন্ম ১৭ ফেব্রুয়ারী, ১৯৮৬) একজন মার্কিন টেলিভিশন উপস্থাপিকা, খাদ্য লেখক ও প্রধান পাচক।  তিনি এবিসির ডে-টাইম টক শো দ্য চিউ -এর প্রথম ছয় মৌসুমে  পাঁচজন সহ-উপস্থাপকের একজন ছিলেন এবং সিন্ডিকেটেড টক/রান্নার অনুষ্ঠান দ্য গুড ডিশ- এর সহ-উপস্থাপক ছিলেন।   প্রাথমিক জীবন ও শিক্ষা  ওজের জন্ম ১৭ ফেব্রুয়ারী, ১৯৮৬, পেনসিলভেনিয়ার ফিলাডেলফিয়ায়।  তিনি টেলিভিশন ব্যক্তিত্ব মেহমেত ওজ এবং লিসা ওজ (জন্মনাম লিমোল) এর জ্যেষ্ঠ সন্তান। তার দাদা-দাদী, সুনা (জন্মনাম আতাবে) এবং মুস্তাফা ওজ, তুরস্কের কোনিয়া প্রদেশ থেকে দেশান্তরিত হয়েছিলেন। তার তিন ভাইবোন আছে।  ড্যাফনি নিউ জার্সির ক্লিফসাইড পার্কে বেড়ে ওঠেন, যেখানে তিনি ২০০৪ সালে ডোয়াইট-এঙ্গেলউড স্কুল থেকে পাশ করেন। ওজ ২০০৮ সালে প্রিন্সটন বিশ্ববিদ্যালয় থেকে নিয়ার ইস্টার্ন স্টাডিজে ডিগ্রি অর্জন করেন।  ড্যাফনি ইন্টিগ্রেটিভ নিউট্রিশন ইনস্টিটিউটের স্নাতক এবং দ্য ন্যাচারাল গুরমেট ইনস্টিটিউট থেকে রন্ধনসম্পর্কীয় ডিগ্রি অর্জন করেছেন।    ব্যক্তিগত জীবন  ২৬শে আগস্ট, ২০১০ তারিখে, ওজ ম্যানহাটনের মিউনিসিপ্যাল ম্যারেজ ব্যুরোতে জন জোভানোভিচকে বিয়ে করেন। জোভানোভিচ একজন বিনিয়োগ তহবিল বিশ্লেষক, যার সাথে ওজের দেখা হয়েছিল কলেজে। তাদের চারটি সন্তান রয়েছে।     তথ্যসূত্র    বহিঃসংযোগ        বিষয়শ্রেণী:১৯৮৬-এ জন্ম বিষয়শ্রেণী:জীবিত ব্যক্তি বিষয়শ্রেণী:প্রিন্সটন বিশ্ববিদ্যালয়ের প্রাক্তন শিক্ষার্থী বিষয়শ্রেণী:মার্কিন অ-কল্পকাহিনী লেখিকা বিষয়শ্রেণী:তুর্কি বংশোদ্ভূত মার্কিন ব্যক্তি বিষয়শ্রেণী:সুয়েডীয় বংশোদ্ভূত মার্কিন ব্যক্তি বিষয়শ্রেণী:ইতালীয় বংশোদ্ভূত মার্কিন ব্যক্তি বিষয়শ্রেণী:২১শ শতাব্দীর মার্কিন অ-কল্পকাহিনী লেখক বিষয়শ্রেণী:২১শ শতাব্দীর মার্কিন লেখিকা বিষয়শ্রেণী:মার্কিন খাদ্য লেখিকা বিষয়শ্রেণী:মার্কিন রান্নার বইয়ের লেখক বিষয়শ্রেণী:ফিলাডেলফিয়ার লেখক বিষয়শ্রেণী:মার্কিন টেলিভিশন উপস্থাপিকা বিষয়শ্রেণী:মার্কিন টেলিভিশন উপস্থাপক বিষয়শ্রেণী:মার্কিন খাদ্য লেখক
থাম্ব|393x393পিক্সেল| ১৭০৫ সাধারণ নির্বাচনের পরে ইংল্যান্ডের সংসদ ১৭০৫ সালের ইংল্যান্ডের সাধারণ নির্বাচনে ইংল্যান্ড এবং ওয়েলসের ১১০টি নির্বাচনী এলাকায় প্রতিদ্বন্দ্বিতা হয়েছিল যা মোট এলাকার প্রায় ৪১%। বেশ কয়েকটি বরোতে ভিড়ের সহিংসতা এবং " চার্চ ইন ডেঞ্জার " এর চিৎকারের সাথে নির্বাচনটি প্রচণ্ডভাবে লড়াই করা হয়েছিল। পার্লামেন্টের আগের অধিবেশনের সময় টোরিরা ক্রমশ অজনপ্রিয় হয়ে উঠেছিল এবং তাই নির্বাচনের কারণে বিশেষ করে ট্যাকারদের বিতর্কের কারণে তাদের অবস্থান কিছুটা দুর্বল হয়ে পড়েছিল। রবার্ট হার্লির নেতৃত্বে 'মধ্যপন্থী' টোরিদের একটি গোষ্ঠীর অনিশ্চিত আনুগত্যের কারণে নির্বাচনের পরে দলগুলি হাউস অফ কমন্সে মোটামুটিভাবে ভারসাম্যপূর্ণ ছিল। মার্লবরোর নেতৃত্বাধীন সরকারে বৃহত্তর অংশীদারিত্বের দাবিতে হুইগদের উত্সাহিত করেছিল।   নির্বাচনী এলাকার সারসংক্ষেপ   বিস্তারিত জানার জন্য গ্রেট ব্রিটেনের সাধারণ নির্বাচন, ১৭৯৬ দেখুন। ইংল্যান্ড এবং ওয়েলসে ব্যবহৃত নির্বাচনী এলাকা পুরো সময় জুড়ে একই ছিল। শুধুমাত্র ১৭০৭ সালে ৪৫ জন স্কটিশ সদস্য নির্বাচনী এলাকা থেকে নির্বাচিত হননি, তবে ইউনিয়নের আগে নির্বাচিত স্কটল্যান্ডের শেষ পার্লামেন্টের সদস্যতার একটি অংশের সহ-অপশনের মাধ্যমে তাদের ফিরিয়ে দেওয়া হয়েছিল।  দলীয় শক্তি একটি আনুমানিক এবং অনেক এমপির আনুগত্য অজানা।   অংশগ্রহণকারী দলসমূহ  ১৭০৫ সালে হাউস অফ কমন্স দুটি দলের দ্বারা নিয়ন্ত্রিত ছিল: জন চার্চিলের নেতৃত্বে টোরি পার্টি এবং হুইগ পার্টির নেতৃত্বে নেতৃত্বাধীন পার্টির সদস্যদের একটি গ্রুপ যা হুইগ জান্টো নামে পরিচিত। হুইগ জান্টোর চার সদস্য ছিলেন জন সোমারস, চার্লস মন্টাগু, টমাস ওয়ার্টন এবং এডওয়ার্ড রাসেল।Bradlaugh, Charles. "John Churchill, Duke of Marlborough: The Mob, the Scum, and the Dregs." (1884).   ১৮ শতাব্দীর ব্রিটিশ রাজনীতির সংক্ষিপ্ত বিবরণ  ১৭০৫ সালে ব্রিটেনের রাজনীতি ছিল বিশৃঙ্খল। সরকার খুব বিকেন্দ্রীকৃত ছিল এবং সাধারণ জনগণের মধ্যে অস্থিরতা সৃষ্টি করেছিল। এর ফলে সারাদেশে এই নির্বাচনী প্রক্রিয়া চলাকালীন জনতার সহিংসতার ঘটনা ঘটে।O'Gorman, Frank. "The long eighteenth century: British political and social history 1688-1832." (2016).   তথ্যসূত্র       বহিঃসংযোগ    সংসদের ইতিহাস: সদস্য ১৬৯০-১৭১৫   সংসদের ইতিহাস: নির্বাচনী এলাকা ১৬৯০-১৭১৫   ১৭০৫
আলজেমাইন ডয়চে জেইতুং ফার রুমানিয়েন (এডিজেড) হ'ল রোমানিয়ার একটি জার্মান ভাষার দৈনিক পত্রিকা।   ইতিহাস  এডিজেড প্রথম প্রকাশিত হয়েছিল ১৯৩৩ সালে। বুখারেস্টে এর সদর দপ্তর ছাড়াও এদের স্থানীয় অফিস রয়েছে। Martin Bottesch über die Krise der „Allgemeinen Deutschen Zeitung für Rumänien“, Siebenbürgische Zeitung (German)  এটি বর্তমানে পূর্ব ইউরোপে প্রকাশিত একমাত্র জার্মান ভাষার দৈনিক পত্রিকা। Allgemeine Deutsche Zeitung für Rumänien, Internationale Funkausstellung Berlin (in German)   তথ্যসূত্র    বহিঃসংযোগ   এডিজেডের হোমপেজ  বিষয়শ্রেণী:বুখারেস্টের সংবাদপত্র বিষয়শ্রেণী:রোমানিয়ার জার্মান ভাষার সংবাদপত্র
পিনু খান (জন্ম: ২ ফেব্রুয়ারি ১৯৫৪) হলেন বাংলাদেশের একজন প্রখ্যাত রাজনীতিবিদ ও সংরক্ষিত নারী আসন-২৩ থেকে নির্বাচিত জাতীয় সংসদ সদস্য। তিনি জাতীয় সংসদের ৫০টি সংরক্ষিত নারী আসনে প্রথমাবস্থায় নির্বাচিত অপর ৪৭ জন সদস্যের সাথে ২০১৪ সালের ১৯ মার্চ “সংসদ সদস্য” পদে নির্বাচিত হন।   আরও দেখুন   ১০ম জাতীয় সংসদ নির্বাচন - ২০১৪  বাংলাদেশের জাতীয় সংসদের সদস্যদের তালিকা   তথ্যসূত্র    বহিঃসংযোগ   মাননীয় সংসদ সদস্য পিনু খান  - বাংলাদেশ জাতীয় সংসদ সচিবালয় কর্তৃক প্রকাশিত সংক্ষিপ্ত জীবনী।  ১০ম জাতীয় সংসদ সদস্য তালিকা (বাংলা)  - বাংলাদেশ জাতীয় সংসদ সচিবালয় কর্তৃক প্রকাশিত ১০ম জাতীয় সংসদ সদস্যদের পূর্ণাঙ্গ তালিকা।  বিষয়শ্রেণী:১৯৫৪-এ জন্ম বিষয়শ্রেণী:জীবিত ব্যক্তি বিষয়শ্রেণী:বাংলাদেশী মুসলিম বিষয়শ্রেণী:ঢাকা জেলার রাজনীতিবিদ বিষয়শ্রেণী:রাজনীতিতে বাংলাদেশী নারী বিষয়শ্রেণী:দশম জাতীয় সংসদ সদস্য বিষয়শ্রেণী:জাতীয় সংসদের মহিলা সদস্য বিষয়শ্রেণী:নবম জাতীয় সংসদ সদস্য বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:২১শ শতাব্দীর বাংলাদেশী নারী রাজনীতিবিদ
রিতা মাহাতো হলেন একজন নেপালি নারী-অধিকার কর্মী। তিনি নারী পুনর্বাসন কেন্দ্রের (ডাব্লিউএআরসি) পক্ষে কাজ করেন এবং ২০১৪ সালে পার অ্যাঙ্গার পুরস্কার পেয়েছিলেন।   প্রারম্ভিক জীবন  রিতা মাহাতো মাত্র ১৪ বছর বয়সে জোরপূর্বক  বিয়ে করতে বাধ্য হয়েছিলেন। বিয়ের এক বছর পরেই তার প্রথম সন্তানের জন্ম হয়েছিল এবং তার স্বামীর কাছ থেকে পারিবারিক সহিংসতার স্বীকার হয়েছিলেন।   কর্মজীবন  রিতা মাহাতো সিরাহা জেলার নারী পুনর্বাসন কেন্দ্রের (ডাব্লিউওএআরসি বা ওরেক) পক্ষে কাজ করেন। দলটি যৌন সহিংসতায় বেঁচে যাওয়া নারীদের সহায়তা করে থাকে।  ২০০৭ সালের জুনে ধর্ষণ থেকে বেঁচে যাওয়া দু'জনকে সমর্থন করার কারণে স্থানীয় সম্প্রদায়ের কিছু লোক তাকে গুরুতর হুমকি দিয়েছিল। তিনি যে অফিসে কাজ করতেন সেখানে তাকে আক্রমণও করা হয়েছিল।  এই ঘটনার পরে আন্তর্জাতিক মানবাধিকার ফেডারেশন, বিশ্ব নির্যাতন বিরোধী সংস্থা এবং অ্যামনেস্টি ইন্টারন্যাশনাল তাকে সহযোগিতা ও সমর্থন করেছিল।  যৌন সহিংসতার বিরুদ্ধে সক্রিয়তার জন্য তিনি ২০১৪ সালে পার অ্যাঙ্গার পুরস্কার পেয়েছিলেন।    তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:নেপালি নারী সক্রিয়কর্মী বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:নেপালে ২০০৭ বিষয়শ্রেণী:নেপালি নারীবাদী বিষয়শ্রেণী:পার অ্যাঙ্গার পুরস্কার বিজয়ী বিষয়শ্রেণী:২০০৭-এ নেপাল
পুনর্নির্দেশ অটল বিহারী বাজপেয়ী বিশ্ববিদ্যালয়  অটল বিহারী বাজপেয়ী চিকিৎসা বিশ্ববিদ্যালয় (এবিভিএমইউ) হল ভারতের উত্তরপ্রদেশ অঙ্গরাজ্যের লখনউ শহরের একটি রাজ্য সরকার পরিচালিত বিশ্ববিদ্যালয়। এটি লখনউয়ের বিভূতি খন্ডের একটি ট্রানজিট ক্যাম্পাস থেকে খোলা হয়েছিল এবং উত্তরপ্রদেশ রাজ্যের সমস্ত সরকারি ও বেসরকারি মেডিকেল, ডেন্টাল, প্যারামেডিক্যাল ও নার্সিং কলেজের অধিভুক্তি প্রদান করে। এটি ২০১৮ সালের নং ৪২ উত্তরপ্রদেশ আইন দ্বারা প্রতিষ্ঠিত হয়েছিল, যদিও বিশ্ববিদ্যালয়টির প্রতিষ্ঠার বছর হিসাবে ২০২০ সালকে বিবেচনা করা হয়, উক্ত বছরে প্রথম উপাচার্যের নিয়োগ হয়েছিল।   ইতিহাস  বিশ্ববিদ্যালয়ের জন্য ২০১৮ সালের দিকে আলোচনা হয়েছিল এবং নির্মাণ কাজ ২০১৯ সালে শুরু হয়েছিল। ভারতের বর্তমান প্রধানমন্ত্রী নরেন্দ্র মোদি ২০১৯ সালের ২৫শে ডিসেম্বর ভিত্তি স্থাপন করেছিলেন। বিশ্ববিদ্যালয়টি তার প্রাথমিক পর্যায়ে ২০২০ সালের মাঝামাঝি নাগাদ খোলা হবে বলে আশা করা হয়েছিল, যা ২০২০ সালের প্রথম দিকে কোভিড-১৯ মহামারীর কারণে এক বছরের জন্য স্থগিত ছিল। এটি ২০২১-২২ শিক্ষাবর্ষে লখনউতের একটি ট্রানজিট ক্যাম্পাস বিভূতি খন্ড থেকে সম্পূর্ণরূপে কার্যকরী হয়ে ওঠে। বিশ্ববিদ্যালয়টি ২০২১-২২ শিক্ষাবর্ষ থেকে উত্তর প্রদেশের সমস্ত মেডিকেল, ডেন্টাল, নার্সিং ও প্যারামেডিক্যাল কলেজকে অধিভুক্ত করেছিল এবং ২০২১-২২ শিক্ষাবর্ষের জন্য অধিভুক্ত প্যারামেডিক্যাল ও নার্সিং কলেজগুলির জন্য প্রবেশিকা পরীক্ষাও পরিচালনা করেছিল।  প্রথম পর্যায়ে, বিশ্ববিদ্যালয়ের একটি অত্যাধুনিক অডিটোরিয়াম ও প্রশাসনিক ব্লক রাখার জন্য সম্পূর্ণ পরিকাঠামো থাকবে। দ্বিতীয় ধাপে একটি হাসপাতাল ও শিক্ষার সুবিধা গঠন করা হবে। রাজ্যের চিকিৎসা শিক্ষা বিভাগ প্রধান নির্মাণ সংস্থাগুলির কাছ থেকে দরপত্র আহ্বান করেছে এবং পিডব্লিউডি হল প্রকল্পের কেন্দ্রীয় সংস্থা।    দৃষ্টি  সমস্ত স্বাস্থ্যসেবা কর্মীদের ব্যাপক শিক্ষা, প্রশিক্ষণ ও গবেষণা প্রদানের জন্য সেরা চিকিৎসা কেন্দ্রগুলির মধ্যে একটি হতে হবে।   মিশন  পর্যাপ্ত প্রশিক্ষিত জনশক্তি প্রদানের মাধ্যমে সমাজের সেবা করা, যা প্রতিরোধ থেকে প্রাথমিক পরিচর্যা থেকে শুরু করে তৃতীয় পরিচর্যা পর্যন্ত স্বাস্থ্যের প্রয়োজন মেটাতে সক্ষম হয়।   পাঠ্যধারাগুলি  বিশ্ববিদ্যালয়টি ৪.৬ বছরের এমবিবিএস কোর্স + ১ বছরের ইন্টার্নশিপ, ৪ বছরের ডেন্টাল কোর্স + ১ বছরের ইন্টার্নশিপ, যথাক্রমে ৩ ও ৪ বছরের প্যারামেডিক্যাল কোর্স এবং ২-৪ বছরের নার্সিং কোর্স প্রদান করে। থেকে ভর্তি ২০২১-২২ শিক্ষাবর্ষ থেকে শুরু হয়েছিল।   উপাচার্যগণ  বিশ্ববিদ্যালয়ের আইন অনুযায়ী, প্রথম উপাচার্যের মেয়াদ হবে মাত্র দুই বছর; এরপর প্রত্যেক উপাচার্যগণ তিন বছরের মেয়াদে নিযুক্ত হবেন।    উপাচার্যদের তালিকা   এ কে সিং (২০২০-বর্তমান)   তথ্যসূত্র    বহিঃসংযোগ   বিশ্ববিদ্যালয় আইন  বিষয়শ্রেণী:২০২০-এ ভারতে প্রতিষ্ঠিত বিষয়শ্রেণী:২০২০-এ প্রতিষ্ঠিত শিক্ষাপ্রতিষ্ঠান বিষয়শ্রেণী:ভারতের চিকিৎসা ও স্বাস্থ্য বিজ্ঞান বিশ্ববিদ্যালয় বিষয়শ্রেণী:উত্তরপ্রদেশের বিশ্ববিদ্যালয় বিষয়শ্রেণী:অটল বিহারী বাজপেয়ীর স্মারক